એક કિશોરે પોતાનો અનુભવ જણાવ્યો : 'ઈ-મેઇલમાં મેં ચેટલાઇન ચાલુ કરી. કોઈ છોકરીએ મને તેમાં (ચેટલાઇન દ્વારા) જણાવ્યું કે તેં મારા પર રેપ કર્યો હતો. ખરેખર ! હું તો ચોંકી ગયો. મને થયું એની કંઈ ભૂલ થતી લાગે છે. પણ પેલી છોકરીએ ફરી બે-ત્રણ વખત મને એ રીતે જ કહ્યું... મને ખૂબ લાગી આવ્યું. હું એ છોકરીને ઓળખતો નથી. એને કદી જોઈ નથી ને એ આવો આક્ષેપ મારા પર કઈ રીતે મૂકી શકે ?...' પ્રસંગ કહેતાં કહેતાં કિશોર રડી પડ્યો. થોડીવારે જરા સ્વસ્થ થઈને તે કહે : 'મેં એને ખુમારીથી કહ્યું, હું હિન્દુ છું. ચૂસ્ત સ્વામિનારાયણ છું. આવો વિચાર જ મને કેમ આવે ?'